Cuneiform Tablet Kt a/k 444a (AKT 1 42 env)
Cuneiform envelope, dated to the Old Assyrian Period (ca. 1950-1850 BC).
Genre: debt note
Transliteration:
KIŠIB šu-ma-a DUMU i-ni-a KIŠIB i-dí-IŠTAR DUMU a-šùr-i-dí KIŠIB ṣí-lá-{d}IŠKUR DUMU na-áp-li-is 40 ma-na URUDU ma-sí-am i-ṣé-er ṣí-la-{d}IŠKUR {d}IŠKUR-ṣú-lu-li i-šu-ú iš-tù SAG ITU.KAM be-el-tí-É.GAL-lim a-na ITU.3.KAM i-ša-qal šu-ma lá iš-qú-ul 1.5 ma-na.TA i ITU.KAM a-na bi₄-il₅-tim ṣí-ib-tám ú-ṣa-áb li-mu-um ša qá-tí a-šùr-na-da URUDU šál-ma-am i-na wa-aḫ-šu-ša-na i-ša-qal